教師語文能力評核

教師語文能力評核 ，又叫基準試，由2001年開始，香港考試及評核局同教育局合辦教師語文能力評核，以評核考生係唔係具備任教英國語文同普通話嘅語文能力。任何符合報考資格嘅人都可以參加。

評核包括口試、筆試，同埋淨係俾教師報考嘅課堂語言運用。考生喺所有卷別都要達到3等或以上嘅等級，先至符合喺學校任教有關科目嘅語文能力要求。未達到要求就唔可以教有關語言科目，但係可以教其他科。

評核內容

普通話科
卷一：聆聽與認辨
卷二：拼音
卷三：口語
卷四：課堂語言運用

英國語文科
卷一：閱讀
卷二：寫作
卷三：聆聽
卷四：口語
卷五：課堂語言運用

香港考試及評核局- 教師語文能力評核

香港考試